રાજવીર ઉપાધ્યાયે તેમના કૉર્સના રજિસ્ટ્રેશન નંબરને પોતાનું નામ બનાવવા માટે અરજી કરી છે

રાજવીર ઉપાધ્યાય પોતાનું નામ બદલીને RV155677820 રાખવા માગે છે.

પરંતુ ગુજરાત સરકારના અભિલેખા વિભાગે નિયમો અને માર્ગદર્શક સૂચિકાનો સંદર્ભ આપીને તેમનું નામ ફેરબદલ ગેઝેટમાં પ્રસિધ્ધ કરવાનો ઇન્કાર કરી દીધો છે.

જોકે, કાયદા નિષ્ણાતો બંધારણનો હવાલો આપીને કહે છે કે નામ બદલવામાં કોઈ જ મુશ્કેલી ન હોવી જોઈએ.

રાજવીર કેમ બદલવા માગે છે નામ?

અમદાવાદના ઓટોરિક્ષા ડ્રાઇવર પણ બુધ્ધિજીવી રાજવીર ઉપાધ્યાય કે જે બિનસાંપ્રદાયિકતાંમાં માને છે તેમને નામ અને અટકથી માણસનો ધર્મની ઓળખ પ્રસ્થાપિત થાય તે પસંદ ન આવ્યું, તેથી તેમણે અરજી કરી કે મારે નામ બદલી  RV155677820 રાખવું છે.

રાજવીર ઇંદિરા ગાંધી નેશનલ ઓપન યુનિવર્સિટી (ઇગ્નૂ)માંથી હાલ એમ.એનો અભ્યાસ કરી રહ્યા છે.

તે પોતાનું નામ બદલીને નંબર RV155677820 ને પોતાની ઓળખ બનાવવા ઇચ્છે છે તે એ કૉર્સનો તેમનો રજિસ્ટ્રેશન નંબર છે. પરંતુ નામ બદલવાની આ પ્રક્રિયામાં તેમને 2017માં જ પ્રથમ ગ્રાસે મક્ષિકા નડી.

પરંતુ ગુજરાત સરકારની ગેઝેટ પ્રસિદ્ધિ માટેની માર્ગદર્શક સૂચિકા એવું કહે છે પોતાના તથા માતા-પિતાના નામ અને અટકમાં જ બધું છે. તેના વિના નામ ગેઝેટમાં પ્રસિદ્ધ થઈ શકે નહીં.

તમને આ વાંચવું પણ ગમશે:

અમદાવાદ જિલ્લા કલેક્ટર મે 2017માં તેમની નામ ફેરબદલની અરજી રદ કરતાં નોંધ્યું કે, "ધર્મપરિવર્તન અધિનિયમ 2003 અંતર્ગત નીચે એક ધર્મમાંથી બીજા ધર્મમાં પરિવર્તનની મંજુરીની જોગવાઈ છે, પરંતુ બિનસાંપ્રદાયિકતા (નાસ્તિક) અંગિકારની મંજૂરીની જોગવાઈ ન હોવાથી, અરજી દફ્તરે કરવામાં આવે છે."

ત્યારબાદ તેમણે એફિડેવિટ કરી નામ બદલ્યું અને ગુજરાતના ડાયરેક્ટોરેટ ઑફ ગવર્નમેન્ટ પ્રિન્ટિંગ અને સ્ટેશનરીઝ ડિપાર્ટમેન્ટને અરજી કરી તેમનું નામ ફેરબદલ ગેઝેટમાં પ્રસિદ્ધ કરવા માટે અરજી કરી હતી.

તો અભિલેખા વિભાગના મેનેજર પી. જી. શાહે તેમની અરજી પરત મોકલી. રાજવીરભાઈનો દાવો છે કે નામ ફેરબદલ ગેઝેટમાં પ્રસિધ્ધ ન કરવા માટે તેમને કોઈ કારણ આપવામાં આવ્યું નથી.

તો લિથો પ્રેસના મેનેજર શાહે  દાવો કર્યો છે કે કોઇ પણ અરજી રદ કરીએ કે નકારીએ તો તેના માટે કારણોની સૂચિ હોય છે, તેના પર ટીક કરી અરજદારને જાણ કરીએ છીએ.

ગુજરાતના જાહેર વહિવટ વિભાગે ગેઝેટમાં નામ ફેરબદલ પ્રસિદ્ધ કરવા માટે માર્ગદર્શિકા બહાર પાડી છે, તે મુજબ રાજવીરભાઈનું નામ તેઓ ઇચ્છે છે એમ ફેરબદલ કે પ્રસિદ્ધ થઈ... \n\nમને ઉપરના લેખ માટે સારું શીર્ષક આપો.
આ ગુજરાતી પોતાનું નામ RV155677820 કેમ રાખવા માગે છે?